text: Ny formand for Musikhuset i Esbjerg
  11 januar 2011 kl. 09.49
  Borgmester Johnny Søtrup (V) har afløst Reidar Faurbye som formand for Musikhuset i Esbjerg.
  Reidar Faurbye stillede sig i 1988 i spidsen for at få opført et musikhus i Esbjerg trods modstand.
   
  Musikhuset blev indviet i marts 1997.
  Johnny Søtrup støttede projektet, og han gik også ind for den omstridte placering i Byparken.
  Han indtrådte i bestyrelsen efter seneste kommunalvalg.
  Nu er han formand for en bestyrelse, der også består af Frank Jørgensen (næstformand), Turi Malmø, Bodil Wöhnert, Anette Laigaard, Ole Flensted og endnu et byrådsmedlem, formanden for kulturudvalget Knud Jager Andersen.
  